Mødet er åbnet. Fra statsministeren har jeg modtaget meddelelse om udnævnelse af den nye regering og om opgavernes fordeling mellem ministrene. Meddelelsen fremgår af www.folketingstidende.dk (jf. nedenfor). Udvalget til Prøvelse af Valgene har afgivet: Betænkning og indstilling om folketingsvalget den 18. juni 2015. B 1). Betænkningen og indstillingen vil ligeledes fremgå af www.folketingstidende.dk. Efter min indstilling er det ved kongelig resolution af 28. juni 2015 besluttet at grad af Dannebrogordenen, til statsminister, at statsminister Helle Thorning-Schmidt, økonomi- og indenrigsminister Morten Østergaard Stigel, finansminister Bjarne Fog Corydon, udenrigsminister Martin Lidegaard, justitsminister Mette Frederiksen, forsvarsminister Nicolai Halby Wammen, uddannelses- og forskningsminister Sofie Carsten Nielsen, kulturminister og kirkeminister Marianne Bruus Jelved, beskæftigelsesminister Henrik Dam Kristensen, minister for by, bolig og landdistrikter og minister for nordisk samarbejde Carsten Mogens Hansen, undervisningsminister Christine Edda Antorini, minister for sundhed og forebyggelse Nick Hækkerup, minister for børn, ligestilling, integration og sociale forhold Manu Sareen, erhvervs- og vækstminister Henrik Martin Sass Larsen, klima-, energi- og bygningsminister Rasmus Helveg Petersen, minister for fødevarer, landbrug og fiskeri Dan Jannik Jørgensen, handels- og udviklingsminister Mogens Jensen, transportminister Magnus Johannes Heunicke, miljøminister Kirsten Brosbøl og skatteminister Benny Engelbrecht fra de dem hidtil betroede ministerstillinger, at at der oprettes et Udlændinge-, Integrations- og Boligministerium, således at der til dette ministerium overføres følgende sagsområder: fra Justitsministeriet: ressortansvaret for sager vedrørende udlændingeområdet, herunder sager vedrørende asyl, humanitær opholdstilladelse, familiesammenføring, EU og indfødsret, inklusive de til området hørende institutioner m.v., fra Beskæftigelsesministeriet: ressortansvaret for sager vedrørende integration af flygtninge og indvandrere på arbejdsmarkedet og i uddannelsessystemet, herunder introduktionsforløbet og integrationsprogrammet samt ydelser, der knyttes hertil, samt sager vedrørende ophold på baggrund af beskæftigelse, herunder greencard-ordningen, au pair-ordningen, jobkort, studietilladelser m.v., inklusive de til området hørende institutioner m.v., fra Ministeriet for Børn, Ligestilling, Integration og Sociale Forhold: ressortansvaret for sager vedrørende integrationspolitik, forebyggelse af radikalisering og integrationsanalyser, inklusive de til området hørende institutioner m.v., fra Ministeriet for By, Bolig og Landdistrikter: ressortansvaret for sager vedrørende almene boliger, studie- og ungdomsboliger, friplejeboliger, privat udlejning og byfornyelse, inklusive de til området hørende institutioner m.v., fra Undervisningsministeriet: sager vedrørende undervisning som andetsprog, at at det eksisterende Transportministerium omdannes til et Transport- og Bygningsministerium, således at der til dette ministerium overføres følgende sagsområder: fra Klima-, Energi- og Bygningsministeriet: ressortansvaret for sager vedrørende byggeri og bygninger, herunder byggeloven og bygningsreglementet, samt ressortansvaret for administration af statens kontorejendomme og universitetsbygninger, herunder Bygningsstyrelsen, at at det hidtidige Klima-, Energi- og Bygningsministerium omdannes til et Energi-, Forsynings- og Klimaministerium, således at der til dette ministerium overføres følgende sagsområder: fra Miljøministeriet: ressortansvaret for sager vedrørende affalds- og vandforsyning, herunder lov om vandsektorens organisering og økonomiske forhold, lov om kommuners afståelse af vandforsyninger og spildevandsforsyninger, lov om betalingsregler for spildevandsforsyningsselskaber m.v., sager om takster for bidrag til vandforsyningsanlæg, krav til virksomheder, der indsamler affald, krav til indretning af affaldsregistre for virksomheder og anlæg m.v., der behandler affald, godkendelse af anlæg til behandling af genanvendeligt erhvervsaffald, kommunale affaldsgebyrer, kommunale fællesskaber, anlæg for deponering af affald og anlæg for forbrænding af affald med henblik på varmeforsyning samt regnskaber for og benchmarking af forbrændings- og deponeringsanlæg, fra Erhvervs- og Vækstministeriet: ressortansvaret for sager vedrørende teleforsyning, herunder lov om elektroniske kommunikationsnet og -tjenester (teleloven), bortset fra lovens afsnit IV vedrørende sektorspecifik konkurrenceregulering, lov om radiofrekvenser, lov om radio- og teleterminaludstyr og elektromagnetiske forhold, lov om etablering og fælles udnyttelse af master til radiokommunikationsformål m.v. at at det hidtidige Ministerium for Børn, Ligestilling, Integration og Sociale Forhold omdannes til et Social- og Indenrigsministerium, at at Miljøministeriet og Ministeriet for Fødevarer, Landbrug og Fiskeri sammenlægges til et Miljø- og Fødevareministerium, og at følgende under det hidtidige Miljøministerium hørende forretninger overføres til Erhvervs- og Vækstministeriet: sager vedrørende rammerne for et områdes fysiske udvikling, herunder lov om sommerhuse og campering m.v., lov om kolonihaver samt lov om planlægning (planloven), bortset fra sager om vurdering af virkningerne på miljøet (VVM-pligt), at at betegnelsen for Ministeriet for Sundhed og Forebyggelse ændres til Sundheds- og Ældreministeriet, og at der til dette ministerium overføres følgende sagsområder: fra Social- og Indenrigsministeriet: ressortansvaret for sager vedrørende ældreområdet, herunder tilbud om personlig pleje og praktisk hjælp, forebyggelse, rehabilitering og genoptræning m.v., inklusive sekretariatsbetjeningen af Ældreforum, at at betegnelsen for Undervisningsministeriet ændres til Ministeriet for Børn-, Undervisning- og Ligestilling, at at det hidtidige Økonomi- og Indenrigsministerium nedlægges, og at de til dette ministerium hørende forretninger overføres til Finansministeriet, dog således at ressortansvaret for sager vedrørende indenrigsområdet, inklusive de til området hørende institutioner m.v., samt Danmarks Statistik overføres til Social- og Indenrigsministeriet, at ressortansvaret for sager vedrørende lovmodellen samt lov om kommunal indkomstskat, lov om kommunal ejendomsskat og lov om lån til betaling af ejendomsskatter overføres til Skatteministeriet, og at ressortansvaret for grænsemærker overføres til Energi-, Forsynings- og Klimaministeriet, at at det hidtidige Ministerium for By, Bolig og Landdistrikter nedlægges, og at de til dette ministerium hørende forretninger overføres til Erhvervs- og Vækstministeriet, dog således at ressortansvaret for lov om registrering af ledningsejere flyttes til Energi-, Forsynings- og Klimaministeriet, og at ressortansvaret for lov om bygnings- og boligregistrering (BBR-loven) og Den Offentlige Informationsserver (GIS) flyttes til Skatteministeriet, dog med undtagelse af ressortansvaret for Danmarks Adresseregister, som flyttes til Energi-, Forsynings- og Klimaministeriet, at forhenværende minister, medlem af Folketinget Claus Hjort Frederiksen til finansminister, forhenværende minister, medlem af Folketinget Kristian Jensen til udenrigsminister, forhenværende minister, medlem af Folketinget Bertel Geismar Haarder, Kommandør af 1. grad af Dannebrogordenen, til kulturminister og kirkeminister, forhenværende minister, medlem af Folketinget Hans Christian Schmidt, Kommandør af 1. grad af Dannebrogordenen, til transport- og bygningsminister, forhenværende minister, medlem af Folketinget Eva Kjer Hansen, Kommandør af Dannebrogordenen, til miljø- og fødevareminister, forhenværende minister, medlem af Folketinget Troels Lund Poulsen, Kommandør af Dannebrogordenen, til erhvervs- og vækstminister, forhenværende minister, medlem af Folketinget Inger Støjberg, til udlændinge- integrations- og boligminister, forhenværende minister, medlem af Folketinget Karen Ellemann Kloch, Kommandør af Dannebrogordenen, til social- og indenrigsminister, forhenværende minister, medlem af Folketinget Søren Pind til justitsminister, medlem af Folketinget Lars Christian Lilleholt, Ridder af Dannebrogordenen, til energi-, forsynings- og klimaminister, medlem af Folketinget Ellen Trane Nørby, Ridder af Dannebrogordenen, til minister for børn, undervisning og ligestilling, medlem af Folketinget Sophie Løhde Jacobsen til sundheds- og ældreminister, medlem af Folketinget Karsten Styrbæk Lauritzen til skatteminister, medlem af Folketinget Esben Lunde Larsen til uddannelses- og forskningsminister, medlem af Folketinget Carl Holst til forsvarsminister og minister for nordisk samarbejde, administrerende direktør Jørn Neergaard Larsen til beskæftigelsesminister, at at de under den hidtidige handels- og udviklingsminister hørende områder henlægges til udenrigsministeren, at at sager vedrørende dansk og international regulering af færdsel og færdselssikkerhed samt sager vedrørende færdselsadfærd overføres fra Justitsministeriet til Transport- og Bygningsministeriet, at at Ligestillingsafdelingen med tilhørende sagsområder overføres fra Social- og Indenrigsministeriet til Ministeriet for Børn-, Undervisning- og Ligestilling, at at ressortansvaret for Energiklagenævnet overføres fra Energi-, Forsynings- og Klimaministeriet til Miljø- og Fødevareministeriet, at at ressortansvaret for Geodatastyrelsen overføres fra Miljø- og Fødevareministeriet til Energi-, Forsynings- og Klimaministeriet, at at ressortansvaret for internationalt samarbejde om sociale ydelser m.v., inklusive EU-forordning nr. 883 af 29. april 2004 om koordinering af de sociale sikringsordninger, bilaterale aftaler om social sikring m.v. overføres fra Social- og Indenrigsministeriet til Beskæftigelsesministeriet, at at ressortansvaret for sager vedrørende deponering af radioaktivt affald, dog bortset fra tilsynsopgaver vedrørende deponering af radioaktivt affald, overføres fra Sundheds- og Ældreministeriet til Uddannelses- og Forskningsministeriet, at at ressortansvaret for sager vedrørende ydelser til personer, der permanent er uden for arbejdsmarkedet, samt en række særydelser, herunder folkepension, førtidspension, boligstøtte, børnetilskud samt hjælp til betaling af enkeltudgifter efter aktivloven, inklusive de til området hørende institutioner, overføres fra Social- og Indenrigsministeriet til Beskæftigelsesministeriet, at at ressortansvaret for sager vedrørende dagtilbud og private pasningsordninger til børn indtil skolestart overføres fra Social- og Indenrigsministeriet til Ministeriet for Børn-, Undervisning- og Ligestilling, at at ressortansvaret for socialøkonomiske virksomheder overføres fra Social- og Indenrigsministeriet til Erhvervs- og Vækstministeriet, at at ressortansvaret for sager vedrørende trossamfund uden for Folkekirken overføres fra Social- og Indenrigsministeriet til Kirkeministeriet, at at ressortansvaret for Ankenævnet for Statens Uddannelsesstøtteordninger overføres fra Uddannelses- og Forskningsministeriet til Social- og Indenrigsministeriet, at at ressortansvaret for lov om tatovering overføres fra Justitsministeriet til Sundheds- og Ældreministeriet, at at kompetencen til i medfør af § 74, stk. 1, § 78 a, stk. 3, og § 80 i lov om arbejdsmiljø, § 33, stk. 1-4, § 33, stk. 6, nr. 2, § 36, stk. 2, og § 70, stk. 4, i beredskabsloven, § 3, nr. 1, 6, 7, 11, 12 og 13, § 3 a, stk. 4, og § 7, stk. 2, i lov om fyrværkeri og andre pyrotekniske artikler, § 1, stk. 6, i lov om våben og eksplosivstoffer, og § 23, stk. 1 og 3, i lov om politiets virksomhed at fastsætte bestemmelser om kontrol med risikoen for større uheld med farlige stoffer, herunder med henblik på gennemførelsen af Europa-Parlamentets og Rådets direktiv 2012/18/EU af 4. juli 2012 om kontrol med risikoen for større uheld med farlige stoffer og om ændring og efterfølgende ophævelse af Rådets direktiv 96/82/EF, overføres fra Beskæftigelsesministeriet, Forsvarsministeriet, Erhvervs- og Vækstministeriet og Justitsministeriet til Miljø- og Fødevareministeriet, at at ressortansvaret for sager vedrørende Statstidende og Høringsportalen overføres fra Finansministeriet til Justitsministeriet. Jeg tillader mig at anmode formanden om at underrette Folketinget herom. Lars Løkke Rasmussen
Forhandlingen er åbnet. Jeg giver ordet til formanden for Udvalget til Prøvelse af Valgene, hr. Peter Juel Jensen. Værsgo.
Tak, formand. Som formand for Udvalget til Prøvelse af Valgene kan jeg oplyse følgende om udvalgets arbejde: Arbejdet har sædvanligvis vedrørt tre spørgsmål: For det første har det vedrørt spørgsmålet om gyldighed af valghandlingen, herunder valgets forberedelse, stemmeafgivelsen, optællingen af selve stemmesedlerne, vurderingen af dem samt valgbøgerne og disses førelse m.m., herunder har udvalget taget stilling til en række klager over valget. For det andet har arbejdet vedrørt spørgsmålet om godkendelse af Social- og Indenrigsministeriets opgørelser og beregninger. For det tredje har det vedrørt spørgsmålet om godkendelse af de kandidater, der har opnået valg. Om gyldigheden af valghandlingen kan jeg sige, at vi udover Social- og Indenrigsministeriets redegørelse har gennemgået 32 valgklager og udtalt os om hver enkelt klage. Der er også nogle forskellige forhold vedrørende valghandlingen, der har givet vanskeligheder flere steder. Der har bl.a. været en del fejl i stemmesedler, også visse alvorlige fejl, og det har ført til en drøftelse i udvalget om, hvad man kan gøre for at sikre, at de kommunale valgmyndigheder i højere grad overholder de krav, der gælder for udformningen af stemmesedler. Vi har udtalt os kritisk om fejlene og opfordret til større opmærksomhed om de problemer fra valgmyndighedernes side, bl.a. større fokus på korrekturlæsning. Vi kan også se, at der har været en del klager over åbningstider, vejledningen af borgere osv. i forbindelse med afgivelse af brevstemmer. Jeg kan henvise til gennemgangen i betænkningen og indstillingen. Vedrørende spørgsmål om godkendelse af Social- og Indenrigsministeriets opgørelser og beregninger har udvalget behandlet godkendelsen af disse. De samlede opgørelser og beregninger har ikke givet anledning til bemærkninger fra udvalgets side. Hvad angår spørgsmål om godkendelse af de valgte, er udvalget ikke bekendt med forhold, som kunne tænkes at føre til, at nogle af de valgte ikke er valgbare. Udvalget har herefter følgende indstillinger: Vedrørende valget i Danmark indstiller udvalget i enighed, at Folketinget godkender det af den 18. juni 2015 afholdte valg af medlemmer til Folketinget, de af Social- og Indenrigsministeriet den 30. juni 2015 fremsendte beregninger og opgørelser vedrørende dette valg og de på den omdelte, særskilte valgkredsfortegnelse opførte 175 kandidater som valgte fra og med den 18. juni 2015. Vedrørende valget i Grønland indstiller et enigt udvalg, at Folketinget i henhold til forretningsordenens § 1, stk. 6, godkender dette valg på grundlag af den af Rigsombudsmanden i Grønland fremsendte foreløbige opgørelse om folketingsvalget i Grønland den 18. juni 2015 og godkender de 2 kandidater som valgte fra og med den 18. juni 2015. Vedrørende valget på Færøerne indstiller et enigt udvalg, at Folketinget godkender det på Færøerne den 18. juni 2015 afholdte valg af de to medlemmer til Folketinget, den af valgbestyrelsen foretagne opgørelse og beregninger vedrørende dette valg og de 2 kandidater som valgte fra og med den 18. juni 2015. Jeg skal på udvalgets vegne over for Tinget anbefale udvalgets indstillinger.
Er der flere, der ønsker ordet? Det er der ikke. Der foreligger, som vi har hørt, tre indstillinger, som alle er afgivet af et enigt udvalg, og som går ud på at foreslå godkendelse af valgene. Det er derfor min agt, som man har gjort ved tidligere valg, at lade afstemningen om de tre indstillinger foretage under et.
Der stemmes altså om udvalgets indstilling nr. 1-3 vedrørende valget i henholdsvis Danmark, Grønland og Færøerne, og der kan stemmes. Det ser ikke ud, som om alle stemmer er registreret, så jeg foreslår, at vi tager afstemningen om. For efter en dårlig generalprøve kommer der tit en god premiere, og den tager vi nu. Der kan stemmes. Jeg slutter afstemningen. For stemte 117 (S, DF, V, EL, LA, ALT, RV, SF, KF og IA), imod stemte 0, hverken for eller imod stemte 0. Udvalgets indstilling er dermed enstemmigt vedtaget. Herefter er mandaterne i det nyvalgte Folketing godkendt. Inden vi nu går over til næste sag på dagsordenen, skal jeg hermed udsætte mødet, således at de medlemmer, der ikke tidligere har været medlem af Folketinget – og det drejer sig vist om 61 – kan underskrive den i grundlovens § 32, stk. 7, nævnte forsikring om, at de vil holde grundloven. Denne underskrift gives denne gang som noget nyt nede i Fællessalen umiddelbart under Folketingssalen og umiddelbart efter udsættelsen af mødet. Jeg skal derfor her udsætte mødet. Det genoptages i dag kl. 12.00.
Efter at alle de nye medlemmer nu i Fællessalen har skrevet under på, at de vil overholde grundloven, er vi klar til det næste punkt på dagsordenen, som er valg af formand. Til posten som formand har Socialdemokratiet, Dansk Folkeparti, Venstre, Liberal Alliance, Det Konservative Folkeparti og Siumut indstillet fru Pia Kjærsgaard. Enhedslisten har begæret afstemning i forbindelse med valget, jævnfør forretningsordenens § 36, stk. 2.
I overensstemmelse med praksis vil der ved denne afstemning kunne stemmes for, imod og hverken for eller imod den nævnte indstilling. Der kan stemmes. Afstemningen er slut. For stemte 87 (S, DF, V, LA og KF), imod stemte 16 (EL, ALT og IA), hverken for eller imod stemte 8 (RV og SF). Folketinget har dermed valgt Danmarks første kvindelige folketingsformand. Jeg beder den nye formand komme op i formandsstolen, idet vi ikke agter at påhøre nogen tale ved denne lejlighed.
Vedrørende valg af næstformænd hedder det i Folketingets forretningsorden § 3, stk. 1: »Hver af de i Tinget repræsenterede fire største folketingsgrupper ud over den folketingsgruppe, som formanden måtte tilhøre, udpeger i rækkefølge efter størrelse blandt sine medlemmer henholdsvis første, anden, tredje og fjerde næstformand.« Til første næstformand har Socialdemokratiet udpeget fru Helle Thorning-Schmidt. Til anden næstformand har Venstre udpeget hr. Kristian Pihl Lorentzen. Til tredje næstformand har Enhedslisten udpeget fru Stine Brix. Til fjerde næstformand har Liberal Alliance udpeget fru Mette Bock.
Til tingsekretærer er i henhold til de indgåede valgforbund og gruppernes indstilling valgt følgende medlemmer: hr. Bent Bøgsted (DF), hr. Erling Bonnesen (V), hr. Benny Engelbrecht (S) og fru Karen J. Klint (S). Tinget er hermed sat.
Så vil jeg godt sige tak til Tingets medlemmer for valget til Folketingets formand. Jeg vil bestræbe mig på at være hele Tingets formand og sammen med det øvrige præsidium at være tillidsrepræsentanter for alle, uanset hvilket parti man kommer fra. Jeg ser frem til det kommende arbejde med stor glæde og forventning. At jeg efter 31 år i Folketinget nu har en anden rolle end tidligere, ved jeg. Og jeg betragter hvervet som formand for Folketinget som en stor ære – en opgave, jeg er ydmyg over for. Jeg vil gøre, hvad jeg kan, for at være en god og retfærdig formand for alle partier. Enhver formand vil sætte sit eget præg på formandshvervet. Det vil jeg også gøre på min måde, men i dybeste respekt for embedet. Opgaven for formand og præsidium er også at sikre gode arbejdsforhold for de mange dygtige medarbejdere her i huset og for samarbejdet mellem politikere og ansatte i en god gænge til gavn for folkestyret. Der er så meget historie, der er så mange traditioner og værdier, som jeg sammen med gode kolleger vil værne om til gavn for det danske folk. Tak for valget. Og så går vi i gang med arbejdet.
Til disse valg er anmeldt følgende valggrupper: en gruppe på 90 medlemmer: Dansk Folkeparti, Venstre, Liberal Alliance, Det Konservative Folkeparti; en gruppe på 89 medlemmer: Socialdemokratiet, Enhedslisten, Alternativet, Radikale Venstre, Socialistisk Folkeparti, Inuit Ataqatigiit, Siumut, Tjóðveldi og Javnaðarflokkurin. Der foreligger indstilling fra grupperne om disse valg. Navnene på de valgte kan findes på Folketingets hjemmeside og www.folketingstidende.dk. Samtidig er der fra grupperne fremkommet forslag om valg af formand og næstformand. Der er kun bragt én i forslag til hver af disse poster, og navnene er optaget på www.folketingstidende.dk (jf. nedenfor). Valgt blev: 1 Bent Bøgsted (DF) 2 Hans Kristian Skibby (DF) 3 Peter Skaarup (DF) 4 Martin Henriksen (DF) 5 Peter Juel Jensen (V) 6 Kristian Pihl Lorentzen (V) 7 Anni Matthiesen (V) 8 Leif Mikkelsen (LA) 9 Brian Mikkelsen (KF) 10 Benny Engelbrecht (S) 11 Bjarne Laustsen (S) 12 Christine Antorini (S) 13 Karen J. Klint (S) 14 Pernille Skipper (EL) 15 Josephine Fock (ALT) 16 Martin Lidegaard (RV) 17 Jonas Dahl (SF) Formand: Peter Juel Jensen (V) Næstformand: Karen J. Klint (S) Valg af 16 medlemmer til Udvalget for Forretningsordenen. Valgt blev: 1 Pia Kjærsgaard (DF) 2 Helle Thorning-Schmidt (S) 3 Kristian Pihl Lorentzen (V) 4 Stine Brix (EL) 5 Mette Bock (LA) 6 Peter Skaarup (DF) 7 Søren Espersen (DF) 8 Martin Henriksen (DF) 9 Søren Gade (V) 10 Torsten Schack Pedersen (V) 11 Jakob Ellemann-Jensen (V) 12 Simon Emil Ammitzbøll (LA) 13 Søren Pape Poulsen (KF) 14 Benny Engelbrecht (S) 15 Christine Antorini (S) 16 Henrik Sass Larsen (S) 17 Karen J. Klint (S) 18 Søren Søndergaard (EL) 19 Josephine Fock (ALT) 20 Morten Østergaard (RV) 21 Jonas Dahl (SF) 1-5) tillige med 16 valgte medlemmer). Formand: Pia Kjærsgaard (DF) Næstformand: Helle Thorning-Schmidt (S)]
Medlem af Folketinget Mogens Lykketoft har søgt om orlov fra den 4. juli 2015, jævnfør forretningsordenens § 41, stk. 3, litra c, mens medlem af Folketinget Høgni Hoydal har søgt orlov fra den 28. juli 2015, ligeledes efter forretningsordenens § 41, stk. 3, litra c. Hvis ingen gør indsigelse, betragter jeg det som vedtaget, at der meddeles orlov som ansøgt, og at stedfortræderne indkaldes som midlertidige medlemmer. Det er vedtaget.
Fra Udvalget til Valgs Prøvelse har jeg modtaget indstilling om, at 1. stedfortræder for Socialdemokratiet i Københavns Storkreds, Jeppe Bruus, godkendes som midlertidigt medlem af Folketinget fra og med den 4. juli 2015 i anledning af Mogens Lykketofts orlov, samt at 1. stedfortræder for Tjóðveldi på Færøerne, Magni Arge, godkendes som midlertidigt medlem af Folketinget fra og med den 28. juli 2015 i anledning af Høgni Hoydals orlov. Er der nogen, der ønsker ordet? Da det ikke er tilfældet, går vi til afstemning.
Der stemmes om udvalgets indstilling. Afstemningen slutter. For stemte 106 (S, DF, V, EL, LA, ALT, RV, SF og KF), imod stemte 0, hverken for eller imod stemte 0. Udvalgets indstilling er vedtaget.
Der er ikke mere at foretage i dette møde. Næste møde afholdes i dag kl. 13.00. Jeg skal lige bede om ordet igen. Der var et bilag, som havde forputtet sig hos vores ellers fantastisk fremragende [folketingssekretær] Claus Dethlefsen, der ellers aldrig nogen sinde begår fejl, så jeg skal lige læse: I dag er der følgende anmeldelser: Social- og indenrigsministeren (Karen Ellemann): Lovforslag nr. L 1 (Forslag til lov om ændring af lov om kommunal udligning og generelle tilskud til kommuner. Udlændinge-, integrations- og boligminister (Inger Støjberg): Lovforslag nr. L 2 (Forslag til lov om ændring af lov om aktiv socialpolitik, lov om en aktiv beskæftigelsesindsats, integrationsloven og forskellige andre love. Beskæftigelsesministeren (Jørn Neergaard Larsen): Lovforslag nr. L 3 (Forslag til lov om ændring af lov om social pension. Lovforslag nr. L 4 (Forslag til lov om kommunernes finansiering af visse offentlige ydelser udbetalt af kommunerne, Udbetaling Danmark og arbejdsløshedskasserne). Skatteministeren (Karsten Lauritzen): Lovforslag nr. L 5 (Forslag til lov om ændring af ligningsloven. Lovforslag nr. L 6 (Forslag til lov om ændring af opkrævningsloven og selskabsskatteloven. Lovforslag nr. L 7 (Forslag til lov om ændring af lov om børnetilskud og forskudsvis udbetaling af børnebidrag og lov om en børne- og ungeydelse. Søren Egge Rasmussen (EL) m.fl.: Beslutningsforslag nr. B 2 (Forslag til folketingsbeslutning om tilbagetrækning af licensen til efterforskning og indvinding af skifergas i Nordjylland samt bemyndigelse til at gennemføre erstatningsforhandlinger med licenshaverne), Beslutningsforslag nr. B 3 (Forslag til folketingsbeslutning om genbehandling af licensen til indvinding af skifergas i Nordjylland, når prøveboringerne er afsluttet) og Beslutningsforslag nr. B 4 (Forslag til folketingsbeslutning om ny procedure for behandling af ansøgninger om efterforskning og indvinding af fossile energikilder på land eller nær kysterne). Titler på de anmeldte sager vil fremgå af www.folketingstidende.dk (jf. ovenfor).